SONNERUP VANDVÆRK a.m.b.a.

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Kr. Hyllinge ∙ Reg.nr.: 0333 – Konto: 2551 374 753

![C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf]()

**Referat af bestyrelsesmøde den 16/1 2017 hos Niels**

1. **Regnskab**

Regnskab gennemgået ved Jytte, vi kom ud af regnskabsåret 2016 med et underskud på ca. Kr. 14.000,-

Der var brud på en ledning ud for Sonnerup gade 41 den 20.10.2016 ca. kl.14:00 det blev udbedret og afsluttet omkring midnat, den samlede pris blev kr. 65.000,-

Det blev besluttet at hver husstand indbetaler kr. 1.000,- i 2017 som ekstra indbetaling, til dækning af eventuelle kommende uforudsete udgifter, det vil blive fremlagt på generalforsamlingen.

Indbetalingen bliver opkrævet over 2 gang sammen med ordinær indbetaling.

Efter bruddet ud for Sonnerup gade 41 blev udbedret er der ikke registreret vandspild.

1. **Generalforsamling**

Generalforsamlingen afholdes mandag den 20.marts 2017 kl.19:00 i aktivitetshuset.

Arbejdsopgaver i forbindelse med generalforsamlingen.

Jytte taler med Torben Jørgensen for deltagelse som dirigent.

Kåre reservere aktivitetshuset.

Niels sørger for øl og vand.

Der er suppleanter og revisorer på valg, de skal kontaktes for genvalg, Kåre spørger Erik Damgård, Dennis kontakter Carsten Pedersen, og Jytte kontakter Ruth Hemmingsen, Lars Nørgård og Torben Jørgensen.

1. **Siden sidst**
	1. **Lækagesøgning**

Der har været et lækagesøgningsfirma ude og søge efter en formodet lækage i vores ledningsnet, men fandt intet, kort tid efter kom det før omtalte brud ud for Sonnerup gade 41.

* 1. **Brud**

Er beskrevet under punkt 1

* 1. **Vandkvalitet**

Eurofins har foretaget omfattende prøver af vores vand, og resultatet af prøverne lå under grænseværdierne inden for alle områder.

1. **Kommende arbejdsopgaver**

Rundt om boringen skal hegnspælene renoveres, der vil blive afsat nogle timer til det.

Kåre undersøger mulighederne for at optage lån til udskiftning af ældre ledninger.

1. **Næste bestyrelsesmøde**

Næste bestyrelsesmøde holdes mandag den 3. April 2017 sted ikke beslutte endnu.

1. **Evt.**

Rambøl har udarbejdet en meget omfattende rapport, om bla. Jordbundsforhold, og anbefalinger og forslag til forbedringer, Lejre kommunen har gennemgået rapporten minutiøst med Kåre.

På bestyrelsens vegne Niels Jensen